Diari Oficial de la Generalitat Valenciana


Sumari del DOGV 4083, del 11-09-2001 (2001/8573)

Informació pública de l'alternativa tècnica de programa d'actuació integrada de la unitat d'execució 21.bis de sòl urbà industrial d'Aldaia (València).
-------------------------------------------------------------------------------------------------------------------------------------------------------

### Dades del document

Número de DOGV
:   4083

Data del DOGV
:   11-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8573


Organisme emissor
:   Agrupació d'Interés Urbanístic de la Unitat d'Execució 21.bis de Sòl Urbà Industrial d'Aldaia

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució 21.bis de sòl urbà industrial d'Aldaia (València). [2001/M8573]
  
L'agrupació d'interés urbanístic de la unitat d'execució 21.bis de sòl urbà industrial d'Aldaia ha formulat una alternativa tècnica de programa d'actuació integrada per al desenvolupament de la unitat d'execució 21.bis de sòl urbà industrial d'Aldaia (València), composta de memòria justificativa i del corresponent projecte d'urbanització, a l'empara del que disposa l'article 44 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
De conformitat amb el que disposen els articles 46.3 i 48.1 de la llei esmentada, se sotmet a informació pública la referida documentació així com els estatuts de l'esmentada agrupació d'interés urbanístic, i es fa constar:
  
Primer
  
L'objecte de l'actuació integrada que es pretén escometre el constitueix l'execució de les obres d'urbanització i desenvolupament urbanístic dels terrenys compresos en l'àmbit de la unitat d'execució 21.bis de sòl urbà industrial d'Aldaia (València).
  
Segon
  
La notaria on es troba protocol·litzada la documentació és la del senyor Manuel González-Lliberós Casanova, situada a Aldaia, carrer de Miguel Grau 1, baix esquerra, cantonada amb plaça d'Europa; i les dades que permeten identificar l'exemplar dipositat davant l'ajuntament són: data de presentació, el dia 17 de juliol de 2001.
  
Tercer
  
L'alternativa tècnica, així com els estatuts de l'agrupació d'interés urbanístic, se sotmeten a informació pública per termini de 20 dies a comptar des de la publicació d'aquest anunci en el Diari Oficial de la Generalitat Valenciana.
  
Durant aquest termini, qualsevol persona podrà comparéixer en l'expressada notaria per a obtindre còpia de l'acta de protocol·lització de l'alternativa tècnica i projecte, o sol·licitar l'exhibició d'aquesta. Així mateix, es podrà consultar la dita documentació i l'expedient administratiu en l'Ajuntament d'Aldaia.
  
En el termini d'informació pública podran presentar-se davant l'ajuntament esmentat tant al·legacions com alternatives tècniques que pretenguen competir amb l'exposada al públic.
  
Quart
  
En els cinc dies següents a la finalització del termini anterior, podran presentar-se davant l'Ajuntament d'Aldaia proposicions juridicoeconòmiques per a executar qualsevol de les alternatives que s'hagen formulat.
  
Cinqué
  
Finalitzat aquest segon termini, en la següent data hàbil tindrà lloc l'acte d'obertura de pliques en l'Ajuntament d'Aldaia.